Vazirlar Mahkamasining “Notariuslar tomonidan ayrim notarial harakatlarni amalga oshirish tartibi toʻgʻrisidagi maʼmuriy reglamentlarni tasdiqlash haqida” 2020-yil 18-noyabrdagi 726-son qaroriga oʻzgartirish va qoʻshimchalar kiritish toʻgʻrisida
(resolution, 2023-12-12)

Zamonaviy axborot texnologiyalari imkoniyatlaridan keng foydalanish orqali notarial harakatlarni rasmiylashtirish jarayonlarini soddalashtirish, notariuslarning ish yuklamasini kamaytirish, shuningdek, ortiqcha qogʻozbozlikning oldini olish maqsadida Vazirlar Mahkamasi qaror qiladi: 1. Vazirlar Mahkamasining “Notariuslar tomonidan ayrim notarial harakatlarni amalga oshirish tartibi toʻgʻrisidagi maʼmuriy reglamentlarni tasdiqlash haqida” 2020-yil 18-noyabrdagi 726-son qaroriga ilovaga muvofiq quyidagilarni nazarda tutuvchi oʻzgartirish va qoʻshimchalar kiritilsin: notarial harakatlarni amalga oshirishda notariuslar tomonidan “Notarius” avtomatlashtirilgan axborot tizimi (keyingi oʻrinlarda — “Notarius” AAT) orqali elektron shaklda olingan maʼlumotlarni chop etish va hujjatlar yigʻmajildiga tikish talabini bekor qilish; notarial harakatlarni rasmiylashtirishda “Notarius” AAT orqali elektron shaklda olingan maʼlumotlarni ushbu tizimda saqlash; 2024-yil 1-yanvardan boshlab koʻp kvartirali uylardagi koʻchmas mulkni boshqa shaxsga oʻtkazish bilan bogʻliq bitimlarni tasdiqlashda mulkdorning majburiy badallar yoki toʻlovlar boʻyicha qarzdorligi mavjud emasligini Qurilish va uy-joy kommunal xoʻjaligi vazirligining axborot tizimi orqali tekshirish. 2. Oʻzbekiston Respublikasi Adliya vazirligi bir oy muddatda: notarial harakatlarni rasmiylashtirishda notarius tomonidan “Notarius” AAT orqali elektron shaklda olingan maʼlumotlarni ushbu tizimda saqlash imkoniyatini yaratsin; manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi adliya vaziri A.J. Tashkulov zimmasiga yuklansin. 1. Notariuslar tomonidan koʻchmas mulklarni boshqa shaxsga oʻtkazish haqidagi bitimlarni tasdiqlashning maʼmuriy reglamentida: a) 15-bandning ikkinchi xatboshisi quyidagi tahrirda bayon etilsin: “Bunda, notarius tomonidan tegishli yuridik shaxsning huquq layoqatini tekshirishda yuridik shaxsning Tizim orqali olingan taʼsis hujjatlari va davlat roʻyxatidan oʻtkazilganligi toʻgʻrisidagi guvohnomasi Tizimda saqlanadi”; b) 16-bandning ikkinchi xatboshisi kuyidagi tahririda bayon etilsin: “Vakilning vakolati uning nomiga berilgan ishonchnoma va (yoki) vakolatini tasdiqlovchi boshqa hujjatlar (qaror, umumiy majlis bayonnomasi, kuzatuv kengashining qarori, buyruq va boshqalar) bilan tasdiqlanadi. Bunda, vakolat beruvchi jismoniy shaxslarning oʻlim haqidagi dalolatnoma yozuvi qayd etilmaganligi Tizim orqali “FHDYning yagona elektron arxivi” axborot tizimida tekshiriladi va olingan maʼlumotnoma Tizimda saqlanadi”; v) 22-bandda: uchinchi xatboshi quyidagi tahririda bayon etilsin: “MIB maʼlumotlar bazasi orqali jismoniy va yuridik shaxslarning ijro hujjatlari boʻyicha qarzdorligi mavjud emasligi toʻgʻrisidagi maʼlumotnoma”; quyidagi mazmundagi xatboshilar bilan toʻldirilsin: “2024-yil 1-yanvardan boshlab Qurilish va uy-joy kommunal xoʻjaligi vazirligining axborot tizimi orqali tegishli mulkdorning majburiy badallar yoki toʻlovlar boʻyicha qarzdorligi mavjud emasligi toʻgʻrisida maʼlumotnoma (koʻp kvartirali uylardagi koʻchmas mulklar boʻyicha). Mazkur bandning ikkinchi — oltinchi va sakkizinchi xatboshilarida koʻrsatilgan maʼlumotnomalar Tizimda saqlanadi”; g) 31-bandning oltinchi xatboshisi quyidagi tahrirda bayon etilsin: “uy, kvartira, uyning yoki kvartiraning bir qismining xususiylashtirilishiga rozilik bergan shaxslar vafot etgan taqdirda, ularning oʻlim haqidagi guvohnomasi yoki dalolatnoma yozuvidan koʻchirmasi (nusxasi olib qolinib, asli qaytarib beriladi) yoxud oʻlim holati fuqarolik holati dalolatnomalarini yozish organlarida qayd qilinganligi haqida tibbiyot muassasalari tomonidan berilgan QR-kod (matrik shtrixli kod) tasviri tushirilgan maʼlumotnoma”; d) 321-bandning toʻqqizinchi xatboshisi quyidagi mazmundagi jumla bilan toʻldirilsin: “Bunda bitta koʻchmas mulk bir nechta shaxslar tomonidan umumiy mulk huquqi asosida sotib olingan taqdirda, har bir mulkdorning ushbu mulkdagi ulushi mazkur bandda nazarda tutilgan tegishli miqdordan kam boʻlmasligi lozim”; e) 36-bandda: ikkinchi xatboshi quyidagi tahrirda bayon etilsin: “Koʻchmas mulkni boshqa shaxsga oʻtkazayotgan fuqaro eri yoki xotini yoʻqligi (beva ekanligi yoki boʻydoq) haqida yozma ariza taqdim etganda, notarius bitimning ikkinchi tarafini ariza bilan tanishtiradi va huquqiy oqibatini tushuntiradi. Ikkinchi taraf arizaga familiyasi, ismi, otasining ismini toʻliq yozib, imzo qoʻyadi. Ushbu holatni aniqlashda notariusga tegishli ravishda quyidagi hujjatlar asos boʻladi: ushbu Reglamentning 12-bandida koʻrsatilgan fuqaroning shaxsini tasdiqlovchi tegishli hujjatlardan biri, nikohdan ajralganlik haqidagi guvohnoma, oʻlim haqidagi guvohnoma yoki oʻlim holati fuqarolik holati dalolatnomalarini yozish organlarida qayd qilinganligi haqida tibbiyot muassasalari tomonidan berilgan QR-kod (matrik shtrixli kod) tasviri tushirilgan maʼlumotnoma va nikoh tuzilganligi haqidagi guvohnoma yoxud dalolatnoma yozuvlaridan koʻchirmalar. Ushbu ariza koʻchmas mulkni boshqa shaxsga oʻtkazayotgan fuqaroning shaxsan oʻzi tomonidan beriladi, bitim vakil orqali tuzilgan taqdirda esa — u tomonidan ishonchnoma beruvchining eri yoki xotini yoʻqligini tasdiqlovchi hujjatlar taqdim etilgan holda vakildan bunday ariza olinadi”; beshinchi xatboshi quyidagi tahrirda bayon etilsin: “Agar murojaat qiluvchi tomonidan tugʻilganlik, nikoh tuzilganligi, nikohdan ajralganlik va oʻlim haqidagi guvohnomalar yoki oʻlim holati fuqarolik holati dalolatnomalarini yozish organlarida qayd qilinganligi haqida tibbiyot muassasalari tomonidan berilgan QR-kod (matrik shtrixli kod) tasviri tushirilgan maʼlumotnoma taqdim etilsa, ushbu hujjatlar ham murojaat qiluvchining fuqarolik holatlarini tasdiqlash uchun qabul qilinadi”; j) 40-bandning birinchi xatboshisi quyidagi tahririda bayon etilsin: “40. Bitimni tasdiqlashda mol-mulkni boshqa shaxsga oʻtkazish taqiqlanmaganligi va (yoki) xatlanmaganligi Tizim orqali tekshiriladi. Bunda tekshirish natijasi boʻyicha olingan mulkni boshqa shaxsga oʻtkazish taqiqlanmaganligi yoki xatlanmaganligi haqidagi maʼlumotnoma Tizimda saqlanadi”; z) quyidagi mazmundagi 401-band bilan toʻldirilsin: “401. Notarius tomonidan kuryerlik xizmatidan foydalangan holda olinadigan maʼlumotnoma (maʼlumot) hamda hujjatning aslidan olib qolinadigan nusxalar tegishli notarial harakatning hujjatlar yigʻmajildiga tikib qoʻyiladi”; k) 49-bandning yettinchi xatboshisidagi “Tizim orqali chop etiladi va hujjatlar yigʻmajildiga tikiladi” soʻzlari “Tizimda saqlanadi” soʻzlari bilan almashtirilsin. 2. Notariuslar tomonidan avtomototransport vositalarini boshqa shaxsga oʻtkazish haqidagi bitimlarni tasdiqlashning maʼmuriy reglamentida: a) 15-bandning ikkinchi xatboshisi quyidagi tahririda bayon etilsin: “Bunda notarius tomonidan tegishli yuridik shaxsning huquq layoqatini tekshirishda yuridik shaxsning Tizim orqali olingan taʼsis hujjatlari va davlat roʻyxatidan oʻtkazilganligi toʻgʻrisidagi guvohnomasi Tizimda saqlanadi”; b) 16-bandning ikkinchi xatboshisi quyidagi tahririda bayon etilsin: “Vakilning vakolati uning nomiga berilgan ishonchnoma va (yoki) vakolatini tasdiqlovchi boshqa hujjatlar (qaror, umumiy majlis bayonnomasi, kuzatuv kengashining qarori, buyruq va boshqalar) bilan tasdiqlanadi. Bunda vakolat beruvchi jismoniy shaxslarning oʻlim haqida dalolatnoma yozuvi qayd etilmaganligi Tizim orqali “FHDYning yagona elektron arxivi” axborot tizimida tekshiriladi va olingan maʼlumotnoma Tizimda saqlanadi”; v) 21-bandning ikkinchi xatboshisi quyidagi tahririda bayon etilsin: “mulk huquqini tasdiqlovchi hujjatlar (avtomototransport vositasi roʻyxatdan oʻtkazilganligi toʻgʻrisidagi guvohnoma, qishloq xoʻjaligi, melioratsiya va yoʻl-qurilish texnikalari, traktorlar, traktor tirkamalari va oʻziyurar mashinalarning texnik pasporti yoki texnik pasport berilmaydigan qishloq xoʻjaligi, melioratsiya va yoʻl qurilishi hamda boshqa maqsadlarga moʻljallangan agregat, mashina, mexanizm va uskunalarning texnik guvohnomasi)”; g) 22-bandning ikkinchi xatboshisi quyidagi tahririda bayon etilsin: “mulk huquqini tasdiqlovchi hujjatlar (avtomototransport vositasi roʻyxatdan oʻtkazilganligi toʻgʻrisidagi guvohnoma, qishloq xoʻjaligi, melioratsiya va yoʻl-qurilish texnikalari, traktorlar, traktor tirkamalari va oʻziyurar mashinalarning texnik pasporti yoki texnik pasport berilmaydigan qishloq xoʻjaligi, melioratsiya va yoʻl qurilishi hamda boshqa maqsadlarga moʻljallangan agregat, mashina, mexanizm va uskunalarning texnik guvohnomasi)”; d) 24-bandda: ikkinchi xatboshi quyidagi tahrirda bayon etilsin: “Avtomototransport vositasini boshqa shaxsga oʻtkazayotgan fuqaro eri yoki xotini yoʻqligi (beva ekanligi yoki boʻydoq) haqida yozma ariza taqdim etganda, notarius bitimning ikkinchi tarafini ariza bilan tanishtiradi va huquqiy oqibatini tushuntiradi. Ikkinchi taraf arizaga familiyasi, ismi, otasining ismini toʻliq yozib, imzo qoʻyadi. Ushbu holatni aniqlashda notariusga tegishli ravishda quyidagi hujjatlar asos boʻladi: fuqaroning pasporti, nikohdan ajralganlik haqidagi guvohnoma, oʻlim haqidagi guvohnoma yoki oʻlim holati fuqarolik holati dalolatnomalarini yozish organlarida qayd qilinganligi haqida tibbiyot muassasalari tomonidan berilgan QR-kod (matrik shtrixli kod) tasviri tushirilgan maʼlumotnoma va nikoh tuzilganligi haqidagi guvohnoma yoxud dalolatnoma yozuvlaridan koʻchirmalar. Ushbu ariza avtomototransport vositasini boshqa shaxsga oʻtkazayotgan fuqaroning shaxsan oʻzi tomonidan beriladi, bitim vakil orqali tuzilgan taqdirda esa — u tomonidan ishonchnoma beruvchining eri yoki xotini yoʻqligini tasdiqlovchi hujjatlar taqdim etilgan holda vakildan bunday ariza olinadi”; beshinchi xatboshi quyidagi tahrirda bayon etilsin: “Agar murojaat qiluvchi tomonidan tugilganlik, nikoh tuzilganligi, nikohdan ajralganlik va oʻlim haqidagi guvohnomalar yoki oʻlim holati fuqarolik holati dalolatnomalarini yozish organlarida qayd qilinganligi haqida tibbiyot muassasalari tomonidan berilgan QR-kod (matrik shtrixli kod) tasviri tushirilgan maʼlumotnoma taqdim etilsa, ushbu hujjatlar ham murojaat qiluvchining fuqarolik holatlarini tasdiqlash uchun qabul qilinadi”; e) 27-bandning birinchi xatboshisi quyidagi tahrirda bayon etilsin: “27. Bitimni tasdiqlashda mol-mulkni boshqa shaxsga oʻtkazish taqiqlanmaganligi va (yoki) xatlanmaganligi Tizim orqali tekshiriladi. Bunda, tekshirish natijasi boʻyicha olingan mulkni boshqa shaxsga oʻtkazish taqiqlanmaganligi yoki xatlanmaganligi haqidagi maʼlumotnoma Tizimda saqlanadi”; j) quyidagi mazmundagi 291-band bilan toʻldirilsin: “291. Notarius tomonidan kuryerlik xizmatidan foydalangan holda olinadigan maʼlumotnoma (maʼlumot) hamda hujjatning aslidan olib qolinadigan nusxalar tegishli notarial harakatning hujjatlar yigʻmajildiga tikib qoʻyiladi”; z) 37-bandning yettinchi xatboshisidagi “Tizim orqali chop etiladi va hujjatlar yigʻmajildiga tikiladi” soʻzlari “Tizimda saqlanadi” soʻzlari bilan almashtirilsin. 3. Notariuslar tomonidan mol-mulkni garovga (ipotekaga) qoʻyish toʻgʻrisidagi shartnomalarni tasdiqlashning maʼmuriy reglamentida: a) 15-bandning ikkinchi xatboshisi quyidagi tahrirda bayon etilsin: “Bunda notarius tomonidan tegishli yuridik shaxsning huquq layoqatini tekshirishda yuridik shaxsning Tizim orqali olingan taʼsis hujjatlari va davlat roʻyxatidan oʻtkazilganligi toʻgʻrisidagi guvohnomasi Tizimda saqlanadi”; b) 16-bandning ikkinchi xatboshisi quyidagi tahrirda bayon etilsin: “Vakilning vakolati uning nomiga berilgan ishonchnoma va (yoki) vakolatini tasdiqlovchi boshqa hujjatlar (qaror, umumiy majlis bayonnomasi, kuzatuv kengashining qarori, buyruq va boshqalar) bilan tasdiqlanadi. Bunda vakolat beruvchi jismoniy shaxslarning oʻlim haqida dalolatnoma yozuvi qayd etilmaganligi Tizim orqali “FHDYning yagona elektron arxivi” axborot Tizimida tekshiriladi va olingan maʼlumotnoma Tizimda saqlanadi”; v) 19-bandda: oʻn birinchi xatboshi quyidagi tahrirda bayon etilsin: “Mazkur bandning uchinchi va yettinchi xatboshilarida nazarda tutilgan maʼlumotnoma notarius tomonidan kuryerlik xizmatidan foydalangan holda yoki idoralararo elektron hamkorlik yoʻli bilan Tizim orqali avtomatik tarzda olinadi. Idoralararo elektron hamkorlik yoʻli bilan olingan maʼlumotnomalar Tizimda saqlanadi”; oʻn ikkinchi xatboshidagi “koʻchirma chop etiladi va tegishli hujjatlar yigʻmajildi bilan birga tikiladi” soʻzlari “maʼlumotnoma Tizimda saqlanadi” soʻzlari bilan almashtirilsin; g) 23-banddagi “chop etiladi va tegishli hujjatlar yigʻmajildi bilan birga tikiladi” soʻzlari “Tizimda saqlanadi” soʻzlari bilan almashtirilsin; d) quyidagi mazmundagi 241-band bilan toʻldirilsin: “241. Notarius tomonidan kuryerlik xizmatidan foydalangan holda olinadigan maʼlumotnoma (maʼlumot) hamda hujjatning aslidan olib qolinadigan nusxalar tegishli notarial harakatning hujjatlar yigʻmajildiga tikib qoʻyiladi”; e) 32-bandning yettinchi xatboshisidagi “Tizim orqali chop etiladi va hujjatlar yigʻmajildiga tikiladi” soʻzlari “Tizimda saqlanadi” soʻzlari bilan almashtirilsin; 4. Notariuslar tomonidan ishonchnomalarni tasdiqlashning maʼmuriy reglamentida: a) 5-banddan “yozma ariza bilan” degan soʻzlar chiqarib tashlansin; b) 10-bandning birinchi xatboshisi quyidagi tahrirda bayon etilsin: “10. Notarial harakat rasmiylashtirilishi uchun tegishli hujjatlarning oldindan tayyorlab qoʻyilishi boʻyicha elektron tarmoq orqali yoʻllangan yoki notarial idoraga kelib qilingan murojaatlarni koʻrib chiqish quyidagi hollarda rad etiladi”; v) 15-bandda: birinchi xatboshidagi “notarial harakatlarni” soʻzlari “ishonchnomalarni” soʻzlari bilan almashtirilsin. ikkinchi xatboshi quyidagi tahrirda bayon etilsin: “Bunda notarius tomonidan tegishli yuridik shaxsning huquq layoqatini tekshirishda yuridik shaxsning Tizim orqali olingan taʼsis hujjatlari va davlat roʻyxatidan oʻtkazilganligi toʻgʻrisidagi guvohnomasi Tizimda saqlanadi”; g) 19-bandning toʻrtinchi xatboshisidagi “koʻchirma chop etiladi va tegishli hujjatlar yigʻmajildi bilan birga tikiladi” soʻzlari “maʼlumotnoma (koʻchirma) Tizimda saqlanadi” soʻzlari bilan almashtirilsin; d) 27-bandning ikkinchi xatboshisi quyidagi tahrirda bayon etilsin: “Boshqa shaxsga oʻtkazish yoʻli bilan berilgan ishonchnomaning amal qilish muddati asosiy ishonchnomaning amal qilish muddatidan oshmasligi kerak. Bunda vakolat beruvchi jismoniy shaxslarning oʻlim haqida dalolatnoma yozuvi qayd etilmaganligi Tizim orqali “FHDYning yagona elektron arxivi” axborot tizimida tekshiriladi va olingan maʼlumotnoma Tizimda saqlanadi”; e) 33-bandning yettinchi xatboshisidagi “Tizim orqali chop etiladi va hujjatlar yigʻmajildiga tikiladi” soʻzlari “Tizimda saqlanadi” soʻzlari bilan almashtirilsin. 5. Notariuslar tomonidan merosga boʻlgan huquq toʻgʻrisida guvohnomani berishning maʼmuriy reglamentida: a) 16-bandning ikkinchi xatboshisi quyidagi tahrirda bayon etilsin: “Bunda notarius tomonidan tegishli yuridik shaxsning huquq layoqatini tekshirishda yuridik shaxsning Tizim orqali olingan taʼsis hujjatlari va davlat roʻyxatidan oʻtkazilganligi toʻgʻrisidagi guvohnomasi Tizimda saqlanadi”; b) 17-bandning ikkinchi xatboshisi kuyidagi tahrirda bayon etilsin: “Vakilning vakolati uning nomiga berilgan ishonchnoma bilan tasdiqlanadi. Bunda vakolat beruvchi jismoniy shaxslarning oʻlim haqida dalolatnoma yozuvi qayd etilmaganligi “FHDYning yagona elektron arxivi” axborot tizimida tekshiriladi va olingan maʼlumotnoma Tizimda saqlanadi”; v) 29-bandda: ikkinchi xatboshi quyidagi tahrirda bayon etilsin: “meros qoldiruvchining oʻlim haqidagi guvohnoma yoki dalolatnoma yozuvidan koʻchirma yoxud oʻlim holati fuqarolik holati dalolatnomalarini yozish organlarida qayd qilinganligi haqida tibbiyot muassasalari tomonidan berilgan QR-kod (matrik shtrixli kod) tasviri tushirilgan maʼlumotnoma”; oltinchi xatboshi quyidagi tahrirda bayon etilsin: “merosxoʻrlar vafot etgan taqdirda, oʻlim haqidagi guvohnoma yoki dalolatnoma yozuvidan koʻchirma yoxud oʻlim holati fuqarolik holati dalolatnomalarini yozish organlarida qayd qilinganligi haqida tibbiyot muassasalari tomonidan berilgan QR-kod (matrik shtrixli kod) tasviri tushirilgan maʼlumotnoma”; toʻqqizinchi xatboshi quyidagi tahrirda bayon etilsin: “Elektron tizimlarda texnik nosozliklar boʻlganda, ushbu tashkilotlar bilan axborot almashuvi kuryerlik xizmat orqali amalga oshiriladi. Bunda kuryerlik xizmatidan foydalangan holda olinadigan maʼlumotnoma (maʼlumot) tegishli notarial harakatning hujjatlar yigʻmajildiga tikib qoʻyiladi”; g) 34-band quyidagi tahrirda bayon etilsin: “34. Guvohnomani rasmiylashtirishda meros mol-mulki taqiqlanmaganligi va (yoki) xatlanmaganligi Tizim orqali tekshiriladi. Bunda, tekshirish natijasi boʻyicha olingan mulkni boshqa shaxsga oʻtkazish taqiqlanmaganligi yoki xatlanmaganligi haqidagi maʼlumotnoma Tizimda saqlanadi. Agar meros mol-mulkiga nisbatan taqiq va xatlov qoʻyilgan boʻlsa, taqiq va xatlov olib tashlanmagunga qadar guvohnomani berish toʻxtatib turiladi. Garov (ipoteka) shartnomasi asosida meros mol-mulkiga taqiq qoʻyilgan boʻlsa, garovga oluvchining roziligi bilan taqiq bekor qilinmagan holda merosxoʻrlarga guvohnoma berilishi mumkin”; d) 40-bandning oltinchi xatboshisidagi “Tizim orqali chop etiladi va hujjatlar yigʻmajildiga tikiladi” soʻzlari “Tizimda saqlanadi” soʻzlari bilan almashtirilsin.